|  |  |  |  |
| --- | --- | --- | --- |
| Rīgā | ,  | Nr | . 18-1e/  |
| Uz |  | Nr  |  .  |

 **Pēc pievienotā saraksta**

*Par pieteikšanos „WSIS projektu balvai 2019”*

2001. gada decembrī ar Apvienoto Nāciju Organizācijas Ģenerālās *(turpmāk – ANO)* Asamblejas [Rezolūciju 56/183](http://www.itu.int/wsis/docs/background/resolutions/56_183_unga_2002.pdf) tika apstiprināta [Pasaules Informācijas sabiedrības samita](http://www.itu.int/wsis/index.html) *(turpmāk – WSIS)* rīkošana. WSIS ir starptautiska platforma valstu un starptautisko organizāciju dialogam par globālu sabiedrības attīstību pastāvīgos informācijas un komunikācijas tehnoloģiju *(turpmāk – IKT)* pilnveides un informācijas apjoma pieauguma apstākļos, kas tika izveidota, lai uzsāktu digitālo revolūciju pasaulē un notika divos posmos. Detalizētāka informācija par WSIS posmiem [Ženēvā](http://www.itu.int/net/wsis/geneva/index.html) un [Tunisijā](http://www.itu.int/net/wsis/tunis/index.html), atrodama WSIS mājas lapā.

Vides aizsardzības un reģionālās attīstības ministrija *(turpmāk – VARAM)* informē, ka katru gadu par godu WSIS forumam, ieinteresētajām pusēm [18 kategorijās](https://www.itu.int/net4/wsis/prizes/2018/) tiek piešķirtas WSIS [balvas](https://www.itu.int/net4/wsis/stocktaking/prizes/2019/#start) - unikāla pasaules atzinība par izcilību, īstenojot WSIS rezultātus. Balvu pasniegšanu aizsāka 2011.gada WSIS foruma laikā, kad tika izveidots mehānisms, lai novērtētu un apbalvotu ieinteresētās puses par centieniem īstenot [WSIS darbības virzienus](http://www.itu.int/dms_pub/itu-s/md/03/wsis/doc/S03-WSIS-DOC-0005%21%21PDF-E.pdf).

2016. gada [ECOSOC Rezolūcijās par progresa novērtējumu, kas panākts, īstenojot un balstoties uz WSIS rezultātiem](http://unctad.org/en/Pages/CSTD/WSIS-Resolutions.aspx), atkārtoti uzsvērts, cik svarīgi ir apmainīties ar paraugpraksi globālā līmenī, atzīstot izcilību, īstenojot projektus un iniciatīvas. WSIS balvas ir neatņemama sastāvdaļa [WSIS novērtēšanas procesā](http://www.wsis.org/stocktaking~~HEAD%3Ddobj). Iespēja tiek piedāvāta visiem interesentiem un līdz ar informācijas sabiedrības straujo attīstību, tā ir ātri ieguvusi ievērību un popularitāti IKT attīstības kopienā *(ICT4D).*

Pēc Apvienoto Nāciju Organizācijas Ģenerālās Asamblejas [Vispārējā pārskata par WSIS rezultātiem](http://unctad.org/en/PublicationsLibrary/ares70d125_en.pdf) *(Res. A/70/125),* kas aicināja uz ciešu saskaņu starp WSIS procesiem un [Programmu Ilgtspējīgai attīstībai 2030](http://www.un.org/ga/search/view_doc.asp?symbol=A/RES/70/1&Lang=E) *(AER. A / 70/1),* WSIS balvas ir unikāla globāla platforma, lai noteiktu un parādītu veiksmes stāstus, īstenojot WSIS darbības virzienus un Programmu Ilgtspējīgai attīstībai.

Šogad WSIS projektu balvu konkurss ir izsludināts astoto reizi un tas, kā katru gadu, tiks organizēts, izmantojot [tīmekļa vietni](https://www.itu.int/net4/wsis/stocktaking/prizes/2019/#start), kas būs atvērta līdz **2018.gada 30.novembrim.**

„WSIS projektu balvu 2019” konkurss tiks organizēts [trīs fāzēs:](https://www.itu.int/net4/wsis/stocktaking/Prizes/2019)

1.fāze – [*Iesniegšanas fāze.*](https://www.itu.int/net4/wsis/stocktaking/Prizes/2019)

No 2016.gada 5.septembra līdz **2018.gada** **30. novembrim** *(termiņš iesniegšanai: 23:00 pēc Ženēvas laika);*

2.fāze - [*Publiskā tiešsaistes balsošana*](https://www.itu.int/net4/wsis/stocktaking/prizes/2019/) (trīs projektu identifikācija katrā kategorijā ar visaugstāko balsu skaitu).

3.fāze – ***Paziņojums*** *sabiedrībai par uzvarētājiem* „WSIS balvas 2019” ceremonijas [WSIS foruma 2019](https://www.itu.int/net4/wsis/forum/2019/) *(Ženēva, Šveice)* laikā no 2019.gada 8.-12.aprīlim.

VARAM lepojas ar iepriekšējo gadu Latvijas sasniegumiem WSIS konkursā, vienlaikus augstu novērtējot Jūsu iestāžu/organizāciju ikgadējo ieguldījumu Latvijas veiksmes stāstu atspoguļošanā WSIS novērtējuma procesā, sniedzot labās prakses piemērus (turpmāk - Projektus), kas būtiski veicina informācijas sabiedrības ietekmi vietējā, reģionālajā un globālā mērogā.

Ievērojot minēto, izsakām pateicību iestādēm, kas ir virzījušas savus Projektus iepriekšējos gados, tajā skaitā, 2018.gada balvas uzvarētājam C7 kategorijā “e-Lauksaimniecība” – Lauku atbalsta dienestam, aicinot būt neatlaidīgiem un turpināt piedalīties “WSIS projektu balvas 2019” konkursā, **līdz 2018.gada 30.novembrim, aizpildot** pieteikumu par Projektu [tiešsaistē.](https://www.itu.int/net4/wsis/stocktaking/prizes/2019/) Ar detalizētu informāciju lūdzu iepazīties [WSIS projektu balvas](https://www.itu.int/net4/wsis/stocktaking/) mājas lapā. Ja Jums ir precizējoša rakstura jautājumi, lūgums kontaktēties ar konkursa organizatoriem, rakstot uz e-pasta adresi: wsis-stocktaking@itu.int.

Latvijas panākumiem, pēc Projektu iesniegšanas konkursam, būs iespējams sekot [WSIS tīmekļa vietnē.](https://www.itu.int/net4/wsis/forum/2019/)

Informācija par 2018 gada WSIS projektu balvas uzvarētājiem atrodama [šeit:](https://www.itu.int/net4/wsis/prizes/2018/) https://www.itu.int/net4/wsis/prizes/2018/.

VARAM aicina Jūs būt neatlaidīgiem un aizpildīt tiešsaistes pieteikuma anketu, lai arī Latvijas projekti turpmāk tiktu atzinīgi novērtēti pasaules mērogā un mēs varētu lepoties ar saviem sasniegumiem.

Pielikumā: Pievienotais saraksts uz 1.lpp.

Valsts sekretāra vietnieka Informācijas

un komunikācijas tehnoloģijas jautājumos p. i.,

Elektroniskās pārvaldes departamenta direktors Uģis Bisenieks

S.Sīpola

67026932

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |